സി.പി.എമ്മില് നിന്നും പുറത്താക്കിയ കുമരകം മുന് പഞ്ചായത്ത് പ്രസിഡന്റ് സി.പി.ഐയിലേക്ക് തദ്ദേശ സ്വയംഭരണ സ്ഥാപന തിരഞ്ഞെടുപ്പില് കുമരകം പഞ്ചായത്തില് സി.പി.എം സ്ഥാനാര്ത്ഥികള് പരാജയപ്പെട്ടത് സംബന്ധിച്ചുള്ള പാര്ട്ടി അന്വേഷണ കമ്മിഷന് റിപ്പോര്ട്ടിന്റെ അടിസ്ഥാനത്തിലാണ് നടപടി സ്വീകരിച്ചത് സി.പി.എമ്മില് നിന്നും പാര്ട്ടി പുറത്താക്കിയതിനു പിന്നാലെ മുന് പഞ്ചായത്ത് പ്രസിഡന്റ് സി.പി.ഐയി ലേക്ക്. കുമരകം മുന് പഞ്ചായത്ത് പ്രസിഡന്റ് എ.പി സലിമോനാണ് സി.പി.ഐയില് ചേര്ന്നത്. 51ാമത് മങ്കുഴി അനുസ്മരണ സമ്മേളനത്തില് എത്തിയാണ് സി.പി.ഐയില് അംഗത്വം എടുത്തത്. തദ്ദേശ സ്വയംഭരണ സ്ഥാപന തിരഞ്ഞെടുപ്പില് കുമരകം പഞ്ചായത്തില് സി.പി.എം സ്ഥാനാര്ത്ഥികള് പരാജയപ്പെട്ടത് സംബന്ധിച്ചുള്ള പാര്ട്ടി അന്വേഷണ കമ്മിഷന് റിപ്പോര്ട്ടിന്റെ അടിസ്ഥാനത്തിലാണ് നടപടി. സി.പി.ഐ ജില്ലാ എക്സിക്യൂട്ടീവ് കമ്മറ്റി അംഗം കെ.ഐ കുഞ്ഞച്ചന് എ.പി.സലിമോനെ രക്തഹാരം അണിയിച്ച് സ്വീകരിച്ചു. സി.പി.ഐ ഏറ്റുമാനൂര് മണ്ഡലം സെക്രട്ടറി അഡ്വ.ബിനുബോസ്സ് , ലോക്കല് സെക്രട്ടറി പി.വി പ്രസേനന് , മണ്ഡലം കമ്മറ്റി അംഗം ഡി.ജി.പ്രകാശന് ,യു.എന് ശ്രീനിവാസന് , പി.കെ.സുരേഷ് തുടങ്ങിയവര് സ്വീകരണത്തിന് നേതൃത്വം നല്കി. കുമരകത്തിന്റെ രാഷ്ട്രീയത്തില് പുതിയ മാറ്റങ്ങള്ക്കുള്ള തുടക്കമാണിതെന്ന് സി.പി.ഐ അഭിപ്രായപ്പെട്ടു. അച്ചടക്ക നടപടിയുടെ ഭാഗമായി സി.പി.ഐ എം ന്റെ പ്രാഥമിക അംഗത്വത്തില് നിന്നും എ.പി.സലിമോന് ഉള്പ്പെടെ നാല് പേരെ പുറത്താക്കിയിരുന്നു. പഞ്ചായത്ത് തിരഞ്ഞെടുപ്പില് പാര്ട്ടി സ്ഥാനിര്ത്ഥികള്ക്കെതിരെ പ്രവര്ത്തിച്ചുവെന്ന പേരിലാണ് ഇവരെ പുറത്താത്തിയത്. വെളിയം ബ്രാഞ്ച് സെക്രട്ടറി എ.എന്.പൊന്നമ്മ , ലോക്കല് കമ്മറ്റി അംഗം വസുമതി ഉത്തമന് , മുന് ബ്രാഞ്ച് സെക്രട്ടറി എം.എം സജീവ് എന്നിവരാണ് പുറത്താക്കപ്പെട്ട മറ്റുള്ളവര്. കൂടാതെ വെളിയം ബ്രാഞ്ച് അംഗങ്ങളായ ജോബിന് കുരുവിള , അനില ദിലീപ് , നഴ്സറി ബ്രാഞ്ച് കമ്മറ്റി അംഗം എം.കെ രാജേഷ് എന്നിവരെ മൂന്ന് മാസത്തേയ്ക്കും ബ്രാഞ്ച് സെക്രട്ടറി പി.ജി.സലിയെ ഒരുമാസത്തേക്കും പാര്ട്ടി അംഗത്വത്തില് നിന്നും സസ്പെന്റ് ചെയ്തിട്ടുണ്ട്